text: Sønderjyske Motorvej åben igen efter harmonikasammenstød
  09 december 2016 kl. 14.13
  E45 Sønderjyske Motorvej er nu åben igen i begge spor - efter den var spærret i sydgående retning ved Aabenraa Syd.
  Flere biler var fredag eftermiddag kørt sammen ved Aabenraa Syd. Men nu er der åbent i begge spor igen.
  Den Sønderjyske motorvej er åben igen for færdsel i begge spor. #politidk
  - Det er formentlig et harmonikasammenstød. Men vi er først lige kommet derned, sagde vagtchef ved Sydøstjyllands Politi, Ivan Gohr Jensen, til TV SYD kort tid efter uheldet var sket.
  Motorvejen blev spærret helt i sydgående retning, og det skabte en kilometerlang kø.
  Vi har uheld på Sønderjyske MTV, E45 ved Aabenraa Syd. Uheld i sydgående retning. Flere biler impliceret - lang kødannelse. #politidk
  
  